
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Επικύρωση εκθέσεως και διαγράμματος της επιτροπής καθορι¬ 
σμού ίων ορίων του αιγιαλού και της παραλίας στη θέση 
«Αβδηρα» Ξάνθης μπροστά από την ιδιοκτησία του Τσάκου 
Ζαφειριού . 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση του ρυμοτομικού σχεδίου Χολαργού για τον χαρα¬ 
κτηρισμό χώρων για την ανέγερση σχολείων στα Ο.Τ. 120 και 


41 . 2 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Άριθ. 69 (1) 


Επικύρωση εκθέσεως και διαγράμματος της επιτροπής καθορισμού 

των ορίων του αιγιαλού και της παραλίας στη θέση «Άβδηρα» 

Ξάνθης μπροστά από την ιδιοκτησία του Τσάκου Ζαφειριού. 

Ο ΝΟΜΑΡΧΗΣ ΞΑΝΘΗΣ 
’ Εχοντας υπόψη: 

1. Τις διατάξεις του Α.Ν. 2344/1940 «περί αιγιαλού και παρα¬ 
λίας». 

2. Τις διατάξεις του άρθρου 74 του Π.Δ. 636/1977 τις γενικές 
διατάξεις του Ν.1232/82 ως και την Ο. 208/181/26.4.82 κοινή 
απόφαση Υπουργών Προεδρίας Κυβερνήσεως και Οικονομικών. 

3. Τις διατάξεις του άρθρου 2θ του Ν. 719/77 «περί αντικαταστά- 
σεως, τροποποιήσεως και συμπληρώσεως διατάξεων τινών των περί 
Δημοσίων Κτημάτων Νομοθεσίας και άλλων τινών διατάξεων. 

4. Το αριθ. 1872/55/85/2.12.85 έγγραφο του Γεν. Επιτελείου 
Ναυτικού με το οποίο συναινεί να εκδοθεί απόφαση του Νομάρχη 
Ξάνθης «περί επικυρώσεως της εκθέσεως οριογραμμής αιγιαλού και 
παραλίας στη θέση «Άβδηρα» Ξάνθης μπροστά από την ιδιοκτησία 
του Τσάκου Ζαφειριού. 

5. Το γεγονός ότι για την περιοχή αυτή που αφορά η παραπάνω 
έκθεση συντρέχει η περίπτωση του αρθρ. 5 Α.Ν. 2344/40 «περί 
δημιουργίας παραλίας». 

6. Την από 11.11.1983 αίτηση του Ζαφειριού Τσάκου με την 
οποία ζητάει τον καθορισμό των ορίων του αιγιαλού και της παραλίας 
στη θέση «Άβδηρα» Ξάνθης μπροστά από την ιδιοκτησία του, αποφα¬ 
σίζουμε: 


Επικυρώνουμε την από 14.3.1985 έκθεση της Επιτροπής αρθρ. 
74 Π.Δ. 636/77 καθώς και το τοπογραφικό και υψομετρικό διά¬ 
γραμμα που συνοδεύει αυτή με την οποία η επιτροπή καθορίζει στο 
διάγραμμα: 

α) Την οριογραμμή του αιγιαλού που σημειώνεται με κόκκινη 
γραμμή. 

β) Την γραμμή παραλίας, που σημειώνεται με κίτρινη γραμμή στη 
θέση «Άβδηρα» Ξάνθης μπροστά από την ιδιοκτησία του Τσάκου Ζα¬ 
φειριού. 

Η απόφαση αυτή μαζί με την από 14.3.1985 έκθεση της επιτρο¬ 
πής και το τοπογραφικό και υψομετρικό διάγραμμα, που την συνοδεύ¬ 
ει, να δημοσιευθεί στην Εφημερίδα της Κυβερνήσεως. 

Ξάνθη, 19 Δεκεμβρίου 1985 
Ο Νομάρχης 
ΑΝΑΣΤ. ΜΠΕΡΕΤΑΣ 


ΕΚΘΕΣΗ 

Επιτροπής Καθορισμού Οριογραμμής Αιγιαλού και Παραλίας μπρο¬ 
στά από την ιδιοκτησία Τσάκου Ζαφειριού ενόψη δημιουργίας ΚΑ- 
. ΜΠΙΓΚ. 

Ξάνθη σήμερα στις 14.3.1985 η αρμόδια κατά νόμο επιτροπή 
καθορισμού ορίων αιγιαλού και παραλίας η οποία αποτελείται από 
τους: 

1) Δέσποινα Χριστοδούλου Οικον. Έφορο Ξάνθης. 

2) Σιγλίδη Αλέξανδρο Δ/ντή Τεχνικών Υπηρεσιών Ξάνθης. 

3) Κουδέρη Άγγελο, Λιμενάρχη Λάγος Ν. Ξάνθης ως μέλη, συ¬ 
νήλθε στο κατάστημα της Οικον. Εφορίας Ξάνθης και αφού έλαβε 
υπόψη της. 

α. Τις διατάξεις του άρθρ. 74 Π.Δ. 636/77 και άρθ. 1, 2 και 3 
του Α.Ν. 2344/40 ως και την κοινή απόφαση Υπουργών Προεδρίας 
Κυβερνήσεως και Οικονομικών (0208/181/26.4.82). 

β. Την 92653/11.11.83 αίτηση του Τσάκου Ζαφειριού, κατοίκου 
Αβδήρων από την οποία προκύπτει η ανάγκη χάραξης του αιγιαλού 
και της παραλίας στην περιοχή των Αβδήρων, μπροστά από την 
ιδιοκτησία του ανόψη δημιουργίας ΚΑΜΠΙΓΚ. 

γ. Τα τοπογραφικά διαγράμματα της περιοχής Αβδήρων, σε κλί¬ 
μακα 1:500 που συντάχθηκαν από τον πολιτικό μηχανικό Ξάνθης 
Τσαπατόλη Γ. και θεωρήθηκαν από την Δ/νση Τεχνικών Υπηρεσιών 
Ν. Ξάνθης από τον Δ/ντή Τεχνικών Υπηρεσιών Σιγλίδη Αλέξανδρο 
τοπογράφο μηχανικό και από τον πολιτικό υπομηχανικό Χατζόπουλο 
Νικόλαο, όπως ορίζει το άρθρο 20 του Ν.719/77. 

δ. Τις διατάξεις του Α.Ν. 2344/40 όπως αυτές τροποποιήθηκαν, 
καθώς και την σχετική με τον νόμο αυτό Δικαστηριακή και Διοικητι¬ 
κή Νομολογία. 

ε. Ότι ο καθορισμός του Αιγιαλοϋ και της παραλίας στην περιοχή 
των Αβδήρων Ξάνθης μπροστά από την ιδιοκτησία του Τσάκου Ζα¬ 
φειριού ενεργείται το πρώτον. Δεν υπάρχει παλαιός αιγιαλός. 

στ. Την γνώμη που σχημάτισε η επιτροπή από την επιτόπιο μετά¬ 
βασή της για το πλάτος της βρέχόμενης ζώνης της ξηράς και λοιπών 
συναφών στοιχείων (πρανές περιοχής, ελαφρά κλίση του εδάφους, 
ύπαρξη κοινοτικού δρόμου διερχομένου πλησίον της θάλασσας, μεταξύ 
αυτής και ορίων ιδιοκτησιών, σχετικά βραχώδες έδαφος σε ορισμένα 
σημεία κλπ.). 

ζ. Την αριθ. 386/1970 γνωμοδότηση του Ν.Σ.Κ. κατά την οποία 
πρέπει «να αναμορφώνεται ο καθορισμός του αιγιαλού κλπ. κατά τις 
αντιλήψεις του Γ.Ε.Ν. προς επίτευξη της επιδιωκούμενης συμφώνου 
γνωμοδοτήσεως άνευ της οποίας η επικύρωση δεν καθίσταται δυνα¬ 
τή», αποφασίζει: 

Καθορίζει στο συνημμένο προαναφερόμενο τοπογραφικό διάγραμμα 
του Πολιτικού μηχανικού Ξάνθης Τσαπατόλη Γεωργίου που έχει θεω¬ 
ρηθεί από τον Δ/ντή Τεχνικών Υπηρεσιών Ν. Ξάνθης. 


Α. Την οριογραμμή του αιγιαλού με κόκκινη συνεχή πολυγωνική 
γραμμή η οποία αρχίζει από το σημείο Α1 και τελειώνει στο σημείο 
Α10 της οποίας οι κορυφές εξασφαλίζονται με αποστάσεις από πασσά¬ 
λους σιδηροσωλήνων. 

Β. Την γραμμή παραλίας με κίτρινη συνεχή πολυγωνική γραμμή 
η οποία αρχίζει από το σημείο Α1 και τελειώνει στο σημείο Α10 της 
οποίας οι κορυφές εξασφαλίζονται με αποστάσεις από τις αντίστοιχες 
κορυφές του αιγιαλού και 

Γ. Αποφαίνεται ότι δεν υπάρχει παλαιός αιγιαλός. 

Καθορίζεται ζώνη παραλίας πλάτους παντού 10 (δέκα) μέτρα, 
επειδή δεν εξυπηρετούνται οι σκοποί της παραγράφου 1 του άρθρου 7 
του ΑΝ 2344/40. 

Για τους παραπάνω λόγους συντάχθηκε η έκθεση αυτή και υπο¬ 
γράφεται από την επιτροπή. 

Η Επιτροπή 

Ο Πρόεδρος Τα Μέλη 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 25875/196/85 (2) 

Τροποποίηση του ρυμοτομικού σχεδίου Χολαργού για του χαρακτηρι¬ 
σμό χώρων για την ανέγερση σχολείων στα Ο.Τ. 120 και 41. 

Ο ΝΟΜΑΡΧΗΣ Δ/ΤΟΣ ΑΝΑΤ. ΑΤΤΙΚΗΣ 
' Εχοντας υπόψη: 

1) Τις διατάξεις: α) Του Ν.Δ/τος της 17.7.23 «περί σχεδίων πό¬ 
λεων κλπ.», όπως μεταγενέστερα τροποποιήθηκαν και συμπληρώθη¬ 
καν και ειδικότερα το άρθρο 29 και β) της παρ. 2 του άρθρου 4 του 
Ν. 622/1977 «περί εισπράξεως υπό του δημοσίου Ταμείου των δια 
την έκδοσιν οικοδομικών αδειών καταβαλλομένων φόρων κλπ.» (ΦΕΚ 
17 ΙΑ). 

2) Τις διατάξεις του Ν.947/1979 «περί οικιστικών περιοχών» 
(ΦΕΚ 169Α) και ειδικότερα το άρθρο 62 παρ. 1. 

3) Τις διατάξεις του Ν. 3200/1955 «περί διοικητικής αποκεντρώ- 
σεως»(ΦΕΚ 97Α). 

4) Τις διατάξεις του άρθρου 1 του ΑΝ 314/68 «περί παροχής εις 
τον Υπουργό Βορείου Ελλάδος και τους Νομάρχες αρμοδιότητας επί 
θεμάτων εγκρίσεως επεκτάσεως ή τροποποιήσεως σχεδίων πόλεων 


και Κωμών» (ΦΕΚ 47/Α), όπως αντικαταστάθηκε με το ΝΑ 
1018/1971 (ΦΕΚ 220/Α) και συμπληρώθηκε με την παρ. 2 του 
άρθρου 33 του Ν. 1337/83 «Επέκταση των πολεοδομικών σχεδίων, 
οικιστική ανάπτυξη και σχετικές ρυθμίσεις» (ΦΕΚ 33/Α). 

5) Τις διατάξεις του από 9.11.83 υπ’ αρ. 443 Π.Δ/γμα «Μεταβί¬ 
βαση αρμοδιότητας στους Νομάρχες έγκρισης τροποποιήσεων ρυμο¬ 
τομικών σχεδίων και επιβολής προκηπίων» (ΦΕΚ 165/Α). 

6) Τη 255/85 πράξη του Δημ. Συμβουλίου, Χολαργού. 

7) Την πράξη 17/85 της συνεδρίας 40/19.12.85 για το θέμα που 
αναφέρεται παραπάνω του Νομαρχιακού Συμβουλίου Χωροταξίας, 
Οικισμού και Περιβάλλοντος Διαμερίσματος Ανατολικής Αττικής, 
αποφασίζουμε: 

Εγκρίνεται η τροποποίηση του ρυμοτομικού σχεδίου Χολαργού, στα 
Ο.Τ. 120 και 41 για τη μετατροπή τμήματός τους σε χώρους για 
ανέγερση σχολείου, όπως φαίνεται στα σχέδια σε κλίμακα: 1:1000 
και 1:2000 που συνοδεύουν την παρούσα απόφαση και που αντίτυπό 
τους δημοσιεύεται με την παρούσα απόφαση. 

Η ισχύς της παρούσας απόφασης αρχίζει από την ημέρα δημοσιεύ- 
σεώς της στην Εφημερίδα της Κυβερνήσεως. 

Αγ. Παρασκευή, 30 Ιανουάριου 1986 
Ο Νομάρχης 
Η. ΠΑΠΑΔΟΠΟΥΛΟΣ 


ΔΗΜΟΣ Χ0ΛΑΡΓ0Υ 

